Prancūzijos komunistų partija

Prancūzijos komunistų partija () – Prancūzijos politinė partija, pasisakanti už komunizmo principus. PCF yra Europos kairiųjų partijos narė, o jos europarlamentarai priklauso Europos vieningųjų kairiųjų ir Šiaurės šalių žaliųjų kairiųjų frakcijai.

Nuo 2018 m. partijos nacionalinis sekretorius yra Fabianas Ruselis.

Istorija 
Prancūzijos komunistų partija buvo įkurta 1920 m. po Darbininkų internacionalo Prancūzijos skyriaus (SFIO, šiandien socialistų partija) Tūro kongreso. 1921 m. ji buvo pavadinta „komunistų partija“.

1936 m. ji buvo Liaudies fronto dalis ir rėmė jo socialines reformas, tačiau atsisakė dalyvauti vyriausybėje.

Antrojo pasaulinio karo metu PCF tapo slapta organizacija ir organizavo masinį ginkluotą pasipriešinimą prieš nacių okupaciją. Išsivadavimo metu partija buvo svarbiausia Prancūzijoje ir laikinojoje vyriausybėje turėjo keletą ministrų. Tačiau jos parama nepriklausomybės judėjimui Prancūzijos Indokinijoje ir streikams izoliavo ją nuo kitų partijų.

Nuo 1930 iki 1980 m. Prancūzijos komunistų partijos politinė linija buvo artima Sovietų Sąjungos linijai. 1991 m. SSRS žlugimas paveikė ir Prancūzijos komunistų partiją, kurios palaikymas rinkimuose ėmė sparčiai mažėti.

Rinkimų rezultatai

Prezidento rinkimai

Parlamento rinkimai

Europos Parlamentas

Šaltiniai

Nuorodos 
Oficiali svetainė (prancūzų k.)

Komunistų partijos
Prancūzijos partijos